Document ID: 32003D0073

Απόφαση της Επιτροπής
της 30ής Ιανουαρίου 2003
για την τροποποίηση της απόφασης 97/468/EΚ για την προσθήκη επιχειρήσεων από την Εσθονία και τη Ναμίμπια στους προσωρινούς καταλόγους εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κρέατος αγρίων θηραμάτων
[κοινοποιηθείσα υπό τον αριθμό Ε(2003) 333]
(Κείμενο που παρουσιάζει ενδιαφέρον για τον ΕΟΧ)
(2003/73/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/EΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 2001/4/EΚ(2), και ιδίως το άρθρο 2 παράγραφοι 1 και 4,
Εκτιμώντας τα ακόλουθα:
(1) Με την απόφαση 97/468/EΚ της Επιτροπής(3), όπως τροποιήθηκε τελευταία από την απόφαση 2002/672/ΕΚ(4), καταρτίσθηκαν προσωρινοί κατάλογοι εγκαταστάσεων τρίτων χωρών που παράγουν κρέας αγρίων θηραμάτων.
(2) Η Εσθονία και η Ναμίμπια απέστειλαν καταλόγους εγκαταστάσεων που παράγουν κρέας αγρίων θηραμάτων και για τις οποίες οι αρμόδιες αρχές πιστοποιούν ότι συμορφώνονται με τους κοινοτικούς κανόνες.
(3) Επειδή δεν έχει πραγματοιηθεί ακόμη επιτόπια επιθεώρηση, οι εισαγωγές από τέτοιες επιχειρήσεις δεν είναι επιλέξιμες για μειωμένους υλικούς ελέγχους με βάση το άρθρο 2 παράγραφος 4 της απόφασης 95/408/ΕΚ.
(4) Ως εκ τούτου, η απόφαση 97/252/EΚ πρέπει να τροποποιηθεί αναλόγως.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 97/468/ΕΚ τροποποιήται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση αρχίζει να ισχύει στις 4 Φεβρουαρίου 2003.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 30 Ιανουαρίου 2003.

Labels: 17
5
0
3
6
18